
A Wikipédiából, a szabad enciklopédiából 

A gilberti vagy kiribati nyelv az ausztronéz nyelvcsalád 
óceániai csoportjába tartozó mikronéziai alcsoport tagja. Ez egy 
ige-tárgy-alany elrendezésű nyelv. A gilberti elnevezés 
sokakban a gyarmati időket juttatják eszükbe, mikor Kiribati 
brit uralom alatt állt. A nyelv saját neve: Taetae ni Kiribati, 
vagyis kiribati nyelv. 

Nagyjából 105 ezren beszélik a nyelvet, ebből 98 ezren 
Kiribatin. Ezen kívül Nuin Tuvaluban, Rabin a Fidzsi- 
szigeteken, Miiin a Marshall-szigeteken, a Salamon-szigeteken, 

Vanuatun és emigránsok Új-Zélandon és Hawaiion. 

A kiribati nyelvnek két nyelvjárása van: az északi és a déli. A legnagyobb különbség a két dialektus között 
néhány szó kiejtésében van. Butaritari és Makin szigetének megvan a maga nyelvjárása. Ezek mind 
kiejtésben, mint szavakban különböznek a fő nyelvtől. 

A kiribati nyelv az 1840-es évek óta latin írást használja. Ekkor fordította le Hiram Bingham a Bibliát. 
Előtte a nyelvnek nem volt írott változata. Az s betűt a ti betűpár helyettesíti. 

A Biblia fordítása közben voltak szavak, mint például a hegy, amire nem volt megfelelő a kiribati nyelvben, 
mert ezt egy sík vidékű területen beszélték. Mostanában a modern tárgyak elnevezése is nehézkes a 
nyelvben. A repülőre a wanikiba szót jelenti, ami tükörfodításban: "repülő kenu". 

Katolikus misszionáriusok 1888-ban érkeztek a szigetekre. Ekkor ők újra lefordították a Bibliát. A két 
fordítás között voltak különbségek. Jézust az első fordításban Iesu, míg a második fordításban letu néven 
említik (a nyelvben nincs s). 

